ΑΠΟΦΑΣΕΙΣ
Αριθμ. 4287
Επικύρωση της από 14-11-2024 έκθεσης της Επιτροπής της παρ. 3 του άρθρου 5 του ν. 5092/2024
για τον επανακαθορισμό της οριογραμμής αιγιαλού και τον καθορισμό ζώνης παραλίας επί της
οδού Ακτής αρ. 2 στη θέση «Μεγάλο Καβούρι»
του Δήμου Βάρης - Βούλας - Βουλιαγμένης της
Π.Ε. Ανατολικής Αττικής της Περιφέρειας Αττικής.
Ο ΓΡΑΜΜΑΤΕΑΣ ΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Τον ν. 3200/1955 «Περί Διοικητικής Αποκεντρώσεως» (Α’ 97).
2. Τα άρθρα 6, 6Α, 6Β, 280 και 283 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87),
σε συνδυασμό με τον ν. 2503/1997 «Διοίκηση, οργάνωση, στελέχωση της Περιφέρειας, ρύθμιση θεμάτων για
την Τοπική Αυτοδιοίκηση και άλλες διατάξεις» (Α’ 107).
3. Το π.δ. 135/2010 «Οργανισμός της Αποκεντρωμένης Διοίκησης Αττικής» (Α’ 228) όπως τροποποιήθηκε
με τους ν. 4147/2013 (Α’ 98), ν. 4446/2016 (Α’ 240) και
ν. 4915/2022 (Α’ 63).
4. Τα άρθρα 63 και 64 του Κεφαλαίου Α’ του ν. 4954/2022
«Συμπληρωματικά μέτρα για την εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου
και του Συμβουλίου σχετικά με την Ευρωπαϊκή Πρωτοβουλία Πολιτών και του Εκτελεστικού Κανονισμού (ΕΕ)
2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμικά συστήματα
συγκέντρωσης - Διατάξεις σχετικές με την εκλογική διαδικασία και τον έλεγχο εσόδων και δαπανών κομμάτων,
συνασπισμών και υποψηφίων βουλευτών και αιρετών Λοιπές επείγουσες διατάξεις» (Α’ 136).
5. Την υπ’ αρ. 86780/2022 (Υ.Ο.Δ.Δ. 1183) απόφαση
του Υπουργού Εσωτερικών με την οποία διορίστηκε ο
Γρηγόριος Ζαφειρόπουλος του Επαμεινώνδα, στη θέση
του μετακλητού Γραμματέα Αποκεντρωμένης Διοίκησης
Αττικής.
6. Την παρ. 21 του άρθρου 46 του ν. 3220/2004 «Μέτρα
αναπτυξιακής και κοινωνικής πολιτικής - αντικειμενικοποίηση του φορολογικού ελέγχου και άλλες διατάξεις»
(Α’ 15), στις οποίες προβλέπεται ότι από 10.4.2004 αρμοδιότητες του Υπουργού Οικονομίας και Οικονομικών,
οι οποίες ανήκαν ή είχαν μεταβιβασθεί στους Νομάρχες,
μέχρι την έναρξη λειτουργίας των Νομαρχιακών Αυτοδιοικήσεων και αφορούν θέματα Υπηρεσιών του Υπουρ-
γείου Οικονομίας και Οικονομικών, που εξαιρέθηκαν από
την κατάργηση με τις διατάξεις της παρ. 2 του άρθρου 39
του ν. 2218/1994, περιήλθαν στον Γενικό Γραμματέα της
Περιφέρειας, εκτός των θεμάτων των Υ.Δ.Ε.
7. Την υπό στοιχεία 1063649/790/Α0006/3-8-2004
απόφαση του Υπουργού Οικονομίας και Οικονομικών
«Καταγραφή - διοικητική κωδικοποίηση των αρμοδιοτήτων σε θέματα Υπηρεσιών του Υπουργείου Οικονο-
μίας και Οικονομικών, που περιέρχονται στους Γενικούς
Γραμματείς Περιφερειών, κατά τις διατάξεις της παρ. 21
του άρθρου 46 του ν. 3220/2004».
8. Το υπό στοιχεία Δ6Α1022671ΕΞ2011/10.2.2011 έγγραφο του Υπουργείου Οικονομικών (Διεύθυνση Ορ-
γάνωσης), σύμφωνα με το οποίο οι αρμοδιότητες του
Υπουργού Οικονομικών που περιήλθαν στους Γενικούς
Γραμματείς των Περιφερειών (ν.  2503/1997, Α’  107),
σύμφωνα με τις διατάξεις της παρ. 21 του άρθρου 46
του ν. 3220/2004 (Α’ 15) και καταγράφονται στην υπό
στοιχεία 1063649/790/Α0006/3.8.2004 απόφαση του
Υπουργού Οικονομίας και Οικονομικών, ασκούνται από
1.1.2011 από τον Γενικό Γραμματέα της Αποκεντρωμένης
Διοίκησης (άρθρο 280 του ν. 3852/2010).
9. Τον ν. 2971/2001 «Αιγιαλός, παραλία και άλλες διατάξεις» (Α’ 285) και ιδίως τα άρθρα 4 και 5, σε συνδυ-
ασμό με το άρθρο 5 και την παρ. 1 του άρθρου 23 του
ν. 5092/2024 «Όροι αξιοποίησης της δημόσιας περιουσίας στις παραθαλάσσιες περιοχές και άλλες διατάξεις»
(Α’ 33).
10. Την υπό στοιχεία 108953π.ε./8205 π.ε./Β0010/2005
κοινή απόφαση των Υπουργών Οικονομίας και Οικονομικών και Περιβάλλοντος, Χωροταξίας και Δημοσίων
Έργων «Στοιχεία καθορισμού αιγιαλού και παραλίας»
(Β’ 595).
11. Τα άρθρα 71 - 78 και 98 - 101 του π.δ. 142/2017
«Οργανισμός Υπουργείου Οικονομικών» (Α’ 181).
12. Το άρθρο 3 παρ. 3 του π.δ. 77/2023 «Σύσταση
Υπουργείου και κατάργηση Γενικών Γραμματειών και
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
4 Φεβρουαρίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 32
05.02.2025 10:36:15
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 32/04.02.2025
Ειδικών Γραμματειών/Ενιαίων Διοικητικών Τομέων
Υπουργείων - Μεταφορά αρμοδιοτήτων, υπηρεσιακών
μονάδων, θέσεων προσωπικού και εποπτευόμενων φορέων» (Α’ 130), σύμφωνα με το οποίο συστήνεται στο
Υπουργείο Οικονομικών Γενική Γραμματεία Δημόσιας
Περιουσίας.
13. Το άρθρο 1 παρ. 1 του π.δ. 82/2023 «Μετονομασία Υπουργείου - Σύσταση και μετονομασία Γενικών
Γραμματειών - Μεταφορά αρμοδιοτήτων, υπηρεσιακών
μονάδων και θέσεων προσωπικού - Τροποποίηση και
συμπλήρωση του π.δ. 77/2023 (Α’ 130) - Μεταβατικές
διατάξεις» (Α’ 139), σύμφωνα με το οποίο το Υπουργείο
Οικονομικών μετονομάζεται σε Υπουργείο Εθνικής Οικονομίας και Οικονομικών.
14. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
15. Τα άρθρα 76 - 80 και 108 παρ. 5 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972)
και άλλες διατάξεις» (Α’ 184).
16. Τον Κώδικα Διοικητικής Διαδικασίας (ν. 2690/1999,
Α’ 45).
17. Το τοπογραφικό διάγραμμα του έτους 1923 επί του
οποίου καθορίστηκε η γραμμή του χειμέριου κύματος
την 28-08-1934 από την τότε αρμόδια Επιτροπή σε κλίμακα 1:2000 στην περιοχή του θέματος.
18. Τις υπ’ αρ. 15716/20-02-2023, 15508/12-02-2024,
32851/21-03-2024 αιτήσεις της Ελένης Δημητριάδου
και λοιπών με τις οποίες ζητείται ο επανακαθορισμός
της οριογραμμής του χειμέριου κύματος - αιγιαλού στην
υπόψη περιοχή λόγω εμφιλοχώρησης σφάλματος κατά
τα αναφερόμενα στις αιτήσεις και στα συνημμένα σε
αυτές στοιχεία.
19. Την από 30-08-2022 Τεχνική Έκθεση και Φωτοερμηνεία του Αγρονόμου Τοπογράφου Μηχανικού Γρηγό-
ρη Κ. Νικολάου.
20. Την από 09-02-2023 Γεωλογική Μελέτη του Γεωλόγου Δημητρίου Τσάγκα, η οποία έχει ως αντικείμενο τον
προσδιορισμό της σύστασης του εδάφους στη θέση του
συγκροτήματος κατοικιών επί της οδού Ακτής αρ. 2 στο
Μεγάλο Καβούρι του Δήμου Βάρης - Βούλας - Βουλιαγμένης και τη χάραξη της γραμμής του παλαιού αιγιαλού.
21. Το υπ’ αρ. 1897/15-03-2024 έγγραφο του Τμήματος
Πολεοδομικών Εφαρμογών της Υπηρεσίας Δόμησης του
Δήμου Βάρης - Βούλας - Βουλιαγμένης με το οποίο ελέγχθηκαν και θεωρήθηκαν οι ρυμοτομικές και οικοδομικές
γραμμές επί του τοπογραφικού διαγράμματος κλίμακας
1:200 του Αγρονόμου Τοπογράφου Μηχανικού Γρηγόρη
Κ. Νικολάου.
22. Το από 20-04-1951 β.δ. «Περί εγκρίσεως του σχεδίου ρυμοτομίας Βουλιαγμένης (Αττικής) και κυρώσεως
της σχετικής σύμβασης» (Α’ 121).
23. Το από 21-12-1957 β.δ. «Περί τροποποιήσεως του
ρυμοτομικού σχεδίου στη θέση Μεγάλο Καβούρι Βουλιαγμένης» (Α’ 3/1958).
24. Το από 14-11-1960 β.δ. «Περί τροποποιήσεως του
ρυμοτομικού σχεδίου Βουλιαγμένης» (Α’ 186).
25. Την υπ’ αρ. 2382/91/16-06-1994 απόφαση του
Νομάρχη Πειραιά «Τροποποίηση ρυμοτομικού σχεδίου
Δήμου Βουλιαγμένης στην περιοχή Μεγάλο Καβούρι»
(Δ’ 731).
26. Την υπ’ αρ. 35254/7224/01-12-1997 κοινή απόφαση των Υπουργών Περιβάλλοντος, Χωροταξίας και
Δημοσίων Έργων και Γεωργίας «Έγκριση Γενικού Πολεοδομικού Σχεδίου (Γ.Π.Σ) του Δήμου Βουλιαγμένης
Ν. Αττικής» (Δ’ 1129, διόρθωση σφάλματος Δ’ 193/1998).
27. Το από 01-03-2004 π.δ. «Περί καθορισμού ζωνών
προστασίας, χρήσεων γης και όρων και περιορισμών δόμησης στην παραλιακή ζώνη της Αττικής από Φαληρικό
όρμο μέχρι την Αγία Μαρίνα Κρωπίας» (Δ’ 254).
28. Το γεγονός ότι η υπό κρίση περιοχή δεν εμπίπτει
στις περιοχές των οποίων τα υπόβαθρα εξαιρούνται από
την ανάρτηση στο διαδίκτυο ούτε στις περιοχές στις
οποίες αναστέλλεται ο κοινόχρηστος χαρακτήρας του
αιγιαλού και της παραλίας, όπως αυτές καθορίστηκαν
με το υπό στοιχεία Φ.900/40/827227/Σ.366/19-07-2015
εμπιστευτικό έγγραφο του ΓΕΣ/Διεύθυνση Γεωγραφικού/3ο ΤΜ, το οποίο κοινοποιήθηκε στις Υπηρεσίες της
Γενικής Γραμματείας Δημόσιας Περιουσίας του Υπουργείου Οικονομικών.
29. Την υπό στοιχεία  121813 ΕΞ2024/28-08-2024
(ΑΔΑ: ΨΨ0ΣΗ-ΛΑΨ) απόφαση του Υπουργού Εθνικής
Οικονομίας και Οικονομικών για τη συγκρότηση και
τον ορισμό των μελών της Επιτροπής της παρ. 3 του
άρθρου 5 του ν. 5092/2024 (Α’ 33), για τον καθορισμό
των ορίων του αιγιαλού, της παραλίας και του παλαιού
αιγιαλού στις Περιφερειακές Ενότητες Κεντρικού Τομέα
Αθηνών, Βόρειου Τομέα Αθηνών και Ανατολικής Αττικής,
όπως τροποποιήθηκε με την υπ’ αρ. 128776/10-09-2024
απόφαση του ίδιου οργάνου (ΑΔΑ: 9ΕΩ5Η-ΑΟ2).
30. Την από 14-11-2024 έκθεση της Επιτροπής αιγιαλού, παραλίας και παλαιού αιγιαλού της παρ. 3 του άρ-
θρου 5 του ν. 5092/2024 για τις Περιφερειακές Ενότητες
Κεντρικού Τομέα Αθηνών, Βόρειου Τομέα Αθηνών και
Ανατολικής Αττικής, για τον επανακαθορισμό της οριογραμμής αιγιαλού και τον καθορισμό ζώνης παραλίας
επί της οδού Ακτής αρ. 2 στη θέση «Μεγάλο Καβούρι»
του Δήμου Βάρης - Βούλας - Βουλιαγμένης της Π.Ε. Ανατολικής Αττικής της Περιφέρειας Αττικής.
31. Το υπό στοιχεία σχεδίου Τ2 τοπογραφικό διάγραμμα, κλίμακας 1:200 επί υποβάθρου ορθοφωτοχάρτη της
Ε.Κ.Χ.Α. Α.Ε., εξαρτημένο από το Ελληνικό Γεωδαιτικό Σύστημα Αναφοράς ΕΓΣΑ ’87, συνοδευτικό της παραπάνω
έκθεσης, με χρόνο μελέτης Οκτώβριος 2021 και χρόνο
συμπλήρωσης Οκτώβριος 2024 του Αγρονόμου Τοπογράφου Μηχανικού Γρηγόρη Κ. Νικολάου, το οποίο ελέγ-
χθηκε και θεωρήθηκε για την ακρίβεια της αποτύπωσης
στο εύρος του επανακαθορισμού στις 13-11-2024 από
τον Χρήστο Γεωργίου, Αγρονόμο Τοπογράφο Μηχανικό
ΠΕ, Προϊστάμενο του Τμήματος Αιγιαλού και Παραλίας
της Κτηματικής Υπηρεσίας Αθηνών - Ανατολικής Αττικής.
32. Τις διαπιστώσεις των μελών της Επιτροπής μετά
από επιτόπια μετάβαση στην υπόψη περιοχή και τη
σχηματισθείσα αντίληψη για το πλάτος της βρεχόμενης
ζώνης της ξηράς και άλλα συναφή στοιχεία που περιγράφονται στην ως άνω προς επικύρωση έκθεση.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 32/04.02.2025
33. Τα υπό στοιχεία 145016ΕΞΕ2024/18-11-2024 και
159262ΕΞΕ2024/18-12-2024 έγγραφα της Κτηματικής
Υπηρεσίας Αθηνών - Ανατολικής Αττικής του Υπουργείου
Εθνικής Οικονομίας και Οικονομικών, με τα οποία μας
διαβιβάστηκαν τα αναγκαία στοιχεία για τον επανακαθορισμό της οριογραμμής αιγιαλού και τον καθορισμό ζώ-
νης παραλίας στην περιοχή του θέματος, αποφασίζουμε:
I. Την επικύρωση της από 14-11-2024 έκθεσης της
Επιτροπής αιγιαλού, παραλίας και παλαιού αιγιαλού
της παρ. 3 του άρθρου 5 του ν. 5092/2024 με χωρική
αρμοδιότητα στις Περιφερειακές Ενότητες Κεντρικού
Τομέα Αθηνών, Βόρειου Τομέα Αθηνών και Ανατολικής
Αττικής, για τον επανακαθορισμό της οριογραμμής αιγιαλού και τον καθορισμό ζώνης παραλίας επί της οδού
Ακτής αρ. 2 στη θέση «Μεγάλο Καβούρι» του Δήμου Βάρης - Βούλας - Βουλιαγμένης της Π.Ε. Ανατολικής Αττικής
της Περιφέρειας Αττικής καθώς και του συνοδευτικού
αυτής, με αριθμό σχεδίου Τ2 τοπογραφικού διαγράμματος, κλίμακας 1:200 επί υποβάθρου ορθοφωτοχάρτη
της Ε.Κ.Χ.Α. Α.Ε., εξαρτημένο από το Ελληνικό Γεωδαιτικό
Σύστημα Αναφοράς ΕΓΣΑ ’87, με χρόνο μελέτης Οκτώβριος 2021 και χρόνο συμπλήρωσης Οκτώβριος 2024
του Αγρονόμου Τοπογράφου Μηχανικού Γρηγόρη Κ. Νικολάου, το οποίο ελέγχθηκε και θεωρήθηκε για την ακρί-
βεια της αποτύπωσης στο εύρος του επανακαθορισμού
στις 13-11-2024 από τον Χρήστο Γεωργίου, Αγρονόμο
Τοπογράφο Μηχανικό ΠΕ, Προϊστάμενο του Τμήματος
Αιγιαλού και Παραλίας της Κτηματικής Υπηρεσίας Αθηνών - Ανατολικής Αττικής.
Επί του ανωτέρω τοπογραφικού διαγράμματος, η ως
άνω αρμόδια Επιτροπή:
Α. Επανακαθόρισε λόγω εμφιλοχώρησης σφάλματος
στον αρχικό καθορισμό της ζώνης αιγιαλού (οριογραμμή χειμέριου κύματος) με κόκκινη συνεχή πολυγωνική
γραμμή και κορυφές Α1-Α2-Α3-Α4-Α5-Α6-Α7 οι οποίες
καθορίζονται στο Ελληνικό Γεωδαιτικό Σύστημα Αναφοράς με συντεταγμένες ΕΓΣΑ ’87. Οι κορυφές Α1 και Α7
ταυτίζονται με την διοικητικά καθορισθείσα οριογραμμή
του χειμέριου κύματος. Κατήργησε τμήμα της οριογραμμής χειμέριου κύματος μεταξύ των κορυφών Α1-526-Α7,
όπως αυτές αποτυπώνονται με κόκκινη διακεκομμένη
γραμμή στο τοπογραφικό διάγραμμα Τ2 του Αγρονόμου
Τοπογράφου Μηχανικού Γρηγόρη Κ. Νικολάου.
Οι κατασκευές (επίστρωση και ράμπα από σκυρόδεμα, γλίστρα, κλίμακα) έμπροσθεν του συγκροτήματος
κατοικιών στην περιοχή χάραξης, οι οποίες εμφαίνονται
σε αεροφωτογραφίες έτους 1979 εντός του διοικητικά
καθορισμένου αιγιαλού κρίθηκαν από την Επιτροπή αυθαίρετες διότι βάσει των στοιχείων που της προσκομί-
στηκαν δεν έχουν λάβει τις απαραίτητες άδειες.
Β. Καθόρισε οριογραμμή παραλίας με κίτρινη συνεχή
πολυγωνική γραμμή και κορυφές Π1-Π2-Π3, οι οποίες
καθορίζονται στο Ελληνικό Γεωδαιτικό Σύστημα Αναφοράς με συντεταγμένες ΕΓΣΑ ’87. Η ζώνη παραλίας
ταυτίζεται με την εγκεκριμένη ρυμοτομική γραμμή και
κρίνεται απαραίτητη λαμβανομένου υπόψη του μικρού
εύρους της διοικητικά καθορισμένης ζώνης αιγιαλού και
το έντονο ανάγλυφο, προκειμένου να προστεθεί στον
αιγιαλό, εξασφαλίζοντας την επικοινωνία της ξηράς με
τη θάλασσα και αντίστροφα.
II. Οι συντεταγμένες των κορυφών των οριογραμμών
αιγιαλού και παραλίας αναγράφονται στο με αριθμό σχεδίου Τ2 τοπογραφικό διάγραμμα του Αγρονόμου Τοπο-
γράφου Μηχανικού Γρηγόρη Κ. Νικολάου, το οποίο μαζί
με την από 14-11-2024 έκθεση της αρμόδιας Επιτροπής
της παρ. 3 του άρθρου 5 του ν. 5092/2024 συνιστούν
συνοδευτικά στοιχεία της παρούσας επικυρωτικής πράξης και θα αναρτηθούν όπως και αυτή στην ιστοσελίδα
του Υπουργείου Εθνικής Οικονομίας και Οικονομικών, με
ευθύνη των αρμόδιων υπηρεσιών του, στην ηλεκτρονική
διεύθυνση: https://www1.gsis.gr/gspp/dhpe/publicgis/
faces/homeShore, μετά τη δημοσίευσή της στην Εφημερίδα της Κυβερνήσεως σε εφαρμογή των διατάξεων της
παρ. 3 του άρθρου 4 και της παρ. 1 του άρθρου 7 του
ν. 2971/2001 σε συνδυασμό με τα άρθρα 5 και 23 του
ν. 5092/2024.
III. Σύμφωνα με την παρ.  4 του άρθρου  5 του
ν. 5092/2024 και σε συνδυασμό με την παρ. 1 του άρθρου 23 του ίδιου νόμου, κατά της παρούσας απόφασης
επιτρέπεται η υποβολή ενδικοφανούς προσφυγής της
παρ. 2 του άρθρου 25 του Κώδικα Διοικητικής Διαδικασίας (ν. 2690/1999) ενώπιον της δευτεροβάθμιας επιτρο-
πής που προβλέπει η ίδια παράγραφος του ν. 5092/2024.
Η ενδικοφανής προσφυγή υποβάλλεται εντός προθεσμίας τριάντα (30) ημερών στην αρμόδια Κτηματική Υπηρε-
σία, η οποία συγκροτεί και διαβιβάζει φάκελο εντός δέκα
(10) ημερών στη δευτεροβάθμια επιτροπή.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 22 Ιανουαρίου 2025
Ο Γραμματέας
Αποκεντρωμένης Διοίκησης
ΓΡΗΓΟΡΙΟΣ ΖΑΦΕΙΡΟΠΟΥΛΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 32/04.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250400032.pdf | Tokens: 15934]